钦定古今图书集成/明伦汇编/氏族典/第444卷 > 《凌迪知万姓统谱》 > 冼劲
## 钦定古今图书集成/明伦汇编/氏族典/第444卷 > 《凌迪知万姓统谱》 > 冼劲

按《广东通志》：劲，南海人。家本武帅，世为部曲。至劲读
书尚节操，为广州中兵参军。元兴三年冬十月，海寇
卢循攻围广州，劲帅兵出战，城陷，为循所执，神气自
若。循欲释而用之，劲叱曰：“贼奴乃欲陵国士邪！”遂遇
害。刺史吴隐之上其事，义熙中，追赠始兴太守，曲江
县侯，谥忠义。